Die vinger word gewys na Zaharie Ahmad Shah (53), die vlieënier wat volgens die kundiges die enigste mens in die kajuit was wat nié bewusteloos was nie. Hy wou glo sy eie lewe tydens die vlug neem en daarmee saam ook 238 ander mense vermoor, iets wat hom aan voorbedagte massamoord sou skuldig maak.
Volgens die paneel dui die ondersoek daarop dat die vliegtuig by twee afsonderlike voorvalle bo Penang in Maleisië, Shah se tuisdorp, na links gedraai het – volgens die kundiges sodat hy vir ŉ laaste keer oor die dorp kon uitkyk.
Shah en sy mede-vlieënier, Fariq Abdul Hamid, is sedert die begin van die ramp as die hoofverdagtes in die hele raaisel beskou. Onstuimighede in Shah se persoonlike lewe word sedert die begin voorgehou as rede waarom hy sy eie lewe sou wou neem. Sy vrou het ná sy dood bevestig dat hul huwelik op die rotse was en dat hy geweier het om ŉ huweliksberader saam met haar te gaan sien.
Ander teorieë is dat hy die vliegtuig gekaap het uit protes teen die inhegtenisneming van Anwar Ibrahim, die destydse opposisieleier van Maleisië.
Dankie vir jul kommentaar! Ons vra om verskoning vir die oorsig. Die bewoording moes inderdaad lees “myl” en nié “meter” nie. Die artikel is reeds gewysig.
Daar is GEEN manier hoe jy nie die vliegtuig kan volg met die GPS stelsel nie, maak nie saak of jy die een in die kajuit afsit nie of nie, daar is alternatiewe ingebou. Die selfmoord maak nie sin nie.